Rikunarita-ORG/Wikinium huggingface dataset:
# २००६

|  |  |
| --- | --- |
| **शताब्दी:**  | 20 शताब्दी - **21 शताब्दी** - 22 शताब्दी |
| **दशक:** |  1970 का दशक  1980 का दशक  1990 का दशक  - 2000 का दशक -  2010 का दशक  2020 का दशक  2030 का दशक
 |
| **वर्ष:** | 2003 2004 2005 - **2006** - 2007 2008 2009 |

**२००६** ग्रेगोरी कैलंडर का एक साधारण वर्ष है। वर्ष **२००६** रविवार से प्रारम्भ होने वाला वर्ष है।

## घटनाएँ

### जनवरी - जून

* १ जनवरी -
	+ ऑस्ट्रेलिया के सिडनी शहर में अब तक का सबसे गर्म दिन। तापमान (४५ डिग्री सेल्शियस) दर्ज हुआ।
	+ गैस के दाम पर विवाद होने के कारण रूस ने यूक्रेन को गैस देना बंद कर दिया।
* 26 जनवरी- अमरीका की मार्टिना नवरातिलोवा टेनिस का ग्रैंड स्लैम खिताब जीतने वाली सबसे उम्रदराज खिलाड़ी बनी।
* ५ जनवरी - साउदी अरब के मक्का शहर में एक होटल के ढह जाने से हज के लिए गए ७६ हज यात्रियों की मृत्यु हो गयी।
* ८ अप्रैल- ल्योकशेंको ने तीसरी बार बेलारूस के राष्ट्रपति पद की शपथ ली।
* २४ जून - फ़िलिपीन्स ने अपने यहाँ मृत्युदंड को समाप्त कर दिया।
* २७ जून - गुयेन मिन्ह ट्रयेट वियतनाम के राष्ट्रपति निर्वाचित हुए।

### जुलाई - दिसंबर

* ३ जुलाई - कैरेबियाई द्वीप पर 35 साल बाद भारतीय क्रिकेट टीम ने पहली बार जीत दर्ज की।
* १० जुलाई - रूस का विद्रोही नेता बसायेव मार डाला गया।
* १३ जुलाई- परमाणु बम निर्माण सम्बन्धी ईरान मामला संयुक्त राष्ट्र सुरक्षा परिषद को सुपुर्द।
* १६ जुलाई - संयुक्त राष्ट्र सुरक्षा परिषद में उत्तरी कोरिया पर प्रतिबंध लगाने का प्रस्ताव पारित हो गया।
* १७ जुलाई – डिस्कवरी अंतरिक्ष यान फ़्लोरिडा के अंतरिक्ष केंद्र कैप कनैवरल में अपनी १३ दिन की अंतरिक्ष यात्रा पूरी कर पृथ्वी पर सकुशल उतरा।
* २३ अगस्त - आस्ट्रिया की नताशा काम्पुश अपहरणकर्ता वोल्फगांग प्रिकलोपिल के बंधन से आठ साल बाद भागने में सफल रही।
* 8 सितंबर- महाराष्ट्र के नासिक जिले में मालेगाँव बम धमाके हुए।
* ६ दिसंबरनासा ने मार्स ग्लोबल सर्वियर द्वारा खिंचे चित्रों को सार्वजनिक किया।

## निधन

* २७ जनवरी - सरदार मलिक
* ९ फरवरी - नादिरा
* ४ जुलाई - गरहार्ड फ़िशर, भारत में जर्मनी के राजदूत और गांधी शांति पुरस्कार विजेता
* २१ अगस्त: शहनाई वादक उस्ताद बिस्मिल्ला ख़ान (जन्म: २१ मार्च, १९१६) को वाराणसी में
* २७ अगस्त - ऋषिकेश मुखर्जी
* ९ अक्टूबर - कांशीराम
# रोजर बेकन

| **रॉजर बेकन** |
| --- |
|  Statue of Roger Bacon in the Oxford University Museum |
| जन्म |
1214 इसवी Ilchester, Somerset |
| मौत |
1292 इसवीं (उम्र करीब 78) ऑक्सफ़ोर्ड |
| राष्ट्रीयता |
अंग्रेज |
| उपनाम | *Doctor Mirabilis* |
| पेशा |
Friar, scholar |
| धर्म |
Roman Catholic |

**रॉजर बेकन** इंग्लैंड के प्रसिद्ध वैज्ञानिक दार्शनिक और शिक्षाविद थे। इन्होंने काँच की सहायता से सूक्ष्मदर्शी यंत्र बनाने की कोशिश की थी। इन्होंने तर्कवाद के आधार पर सत्य और धर्म की विवेचना करने पर जोर दिया। रॉजर बेकन के भूगोल, खगोल, गणित, प्रयोगात्मक विज्ञान, प्रकाशिकी और भाषाविज्ञान के क्षेत्र में योगदान को सराहनीय माना जाता है। इन्हें "अद्भुत डॉक्टर" (Doctor Mirabilis) के नाम से भी जाना जाता है। वे मध्ययुगीन यूरोप के सबसे प्रभावशाली विद्वानों में से एक थे।

## प्रारंभिक जीवन और शिक्षा

बेकन का जन्म इंग्लैंड के सोमरसेट क्षेत्र में एक धनी परिवार में हुआ था। उन्होंने ऑक्सफोर्ड विश्वविद्यालय में कला और दर्शन की शिक्षा प्राप्त की और बाद में पेरिस विश्वविद्यालय में धर्मशास्त्र की पढ़ाई की। पेरिस में उन्होंने अरस्तू के दर्शन और प्राकृतिक विज्ञान का गहन अध्ययन किया।

## वैज्ञानिक योगदान

### प्रयोगात्मक विज्ञान पर जोर:

बेकन ने तर्क और अधिकार के बजाय प्रयोग और अवलोकन को ज्ञान प्राप्त करने का मुख्य साधन माना। उनका कथन था: "बिना प्रयोग के कुछ भी जानना संभव नहीं है।"

### प्रकाशिकी और ऑप्टिक्स:

उन्होंने प्रकाश के परावर्तन और अपवर्तन के नियमों का अध्ययन किया तथा लेंसों और दर्पणों के गुणों की व्याख्या की। उन्होंने सूक्ष्मदर्शी और दूरबीन जैसे उपकरणों की संभावना का पूर्वानुमान लगाया।

### भाषाविज्ञान:

बेकन ने लैटिन, यूनानी, हिब्रू और अरबी भाषाओं के अध्ययन पर जोर दिया ताकि मूल ग्रंथों को सही ढंग से समझा जा सके।

### तकनीकी भविष्यवाणियाँ:

अपने ग्रंथ "एपिस्टोला डी सेक्रेटिस ऑपेरिबस आर्टिस एट नेचुरे" (पृथ्वी के रहस्यों पर) में उन्होंने मोटरगाड़ियों, हवाई जहाजों और पनडुब्बियों जैसे भविष्य के आविष्कारों की भविष्यवाणी की।

## प्रमुख रचनाएँ

* ओपस माजस (Opus Majus): विज्ञान, दर्शन और धर्मशास्त्र का विश्वकोश।
* ओपस माइनस (Opus Minus): ओपस माजस का संक्षिप्त संस्करण।
* ओपस टेरशियम (Opus Tertium): पूर्व लेखों की व्याख्या और विस्तार।

## विवाद और बाद का जीवन

बेकन के विचारों को उस समय के रूढ़िवादी धार्मिक नेताओं ने संदेह की दृष्टि से देखा। उन्हें फ्रांसिस्कन समुदाय द्वारा कुछ समय के लिए नजरबंद भी किया गया। अपने अंतिम वर्षों में उन्होंने ऑक्सफोर्ड में अध्ययन और लेखन जारी रखा।

## विरासत

रोजर बेकन को आधुनिक वैज्ञानिक पद्धति का अग्रदूत माना जाता है। उनके कार्यों ने बाद के वैज्ञानिकों जैसे कि फ्रांसिस बेकन और गैलीलियो को प्रभावित किया। आज भी विज्ञान के इतिहास में उनका स्थान महत्वपूर्ण है।

## निधन

1292 ईस्वी के आसपास ऑक्सफोर्ड में उनका निधन हो गया।

## सन्दर्भ:

Clegg, Brian (2003). The First Scientist: A Life of Roger Bacon.

Easton, Stewart C. (1952). Roger Bacon and His Search for a Universal Science.

## सन्दर्भ

## बाहरी कड़ियाँ
# स्वतन्त्रता

स्पेन से स्वतन्त्रता प्राप्त करता हुआ चिली(१८१८)
**स्वतन्त्रता** आधुनिक काल का प्रमुख राजनैतिक दर्शन है। यह उस दशा का बोध कराती है जिसमें कोई राष्ट्र, देश या राज्य द्वारा अपनी इच्छा के अनुसार कार्य करने पर किसी दूसरे व्यक्ति/ समाज/ देश का किसी प्रकार का प्रतिबन्ध या मनाही नहीं होती।
अर्थात स्वतन्त्र देश/ राष्ट्र/ राज्य के सदस्य स्वशासन (सेल्फ-गवर्नमेन्ट) से शासित होते हैं। स्वतन्त्रता का विलोम शब्द 'परतन्त्रता' है

## इन्हें भी देखें

* स्वाधीनता (liberty)
* राजनैतिक स्वतन्त्रता

## बाहरी कड़ियाँ

स्वतन्त्रता की परिभाषा और किसमें

स्वतन्त्रता की रक्षा कैसे करे
# टैको ब्राहे

टैको ब्राहे
**टाइको ब्राही** डेनमार्क के (डेनिश) खगोलशास्त्री थे, जो अपने व्यापक और अभूतपूर्व रूप से सटीक खगोलीय प्रेक्षणों के लिए प्रसिद्ध थे। उनके इन प्रेक्षणों ने खगोलशास्त्र को पहली आधुनिक विज्ञान बनने की दिशा में आगे बढ़ाया और वैज्ञानिक क्रांति की शुरुआत करने में महत्वपूर्ण भूमिका निभाई। अपने जीवनकाल में वे एक खगोलशास्त्री, ज्योतिषी और रसायनविद् के रूप में भी जाने जाते थे। दूरबीन के आविष्कार से पहले के दौर के वे अंतिम महान खगोलशास्त्री थे और उन्हें दूरबीन-पूर्व काल का सबसे महान खगोलशास्त्री माना जाता है।
# ली बै

**लि पो** या **लि बै** (705-762 ई.) चीन के महान कवि होथे।

बहुत दिनों तक वे भ्रमण करते रहे, फिर कुछ कवियों के साथ हिमालय प्रस्थान कर गए। वहाँ से लौटकर राजदरबार में रहने लगे, लेकिन किसी षड्यंत्र के कारण उन्हें शीघ्र ही अपना पद छोड़ना पड़ा। अपनी आंतरिक व्यथा व्यक्त करते हुए कवि ने कहा है :

 *मेरे सफेद होते हुए वालों से एक लंबा, बहुत लंबा रस्सा बनेगा,*
 *फिर भी उससे मेरे दु:ख की गहराई की थाह नहीं मापी जा सकती।*
एक बार रात्रि के समय नौकाविहार करते हुए, खुमारी की हालत में, कवि ने जल में प्रतिबिंबित चंद्रमा को पकड़ना चाहा, लेकिन वे नदी में गिर पड़े ओर डूब कर मर गए।